Թեմական խորհրդի անդամ տկն. Սոնիկ Բաղումեանը ուսումնա-դաստիարակութեան խնդիրների առնչութեամբ ակնարկեց ժամանակին որդեգրւած այն մօտեցման եւ որոշումին, որի հիմամբ Ուսումնա-դաստիարակութեան հիմնարկը աշխատանքի է ընդունում համապատասխան մարդուժ՝ հաշւի առնելով տեղական ուժերը, ինչպէս օրինակ Նոր Ջուղայից հայ ուսուցիչների ներգրաւումը, որոնք համալրում են հայոց ազգային դպրոցներին անհրաժեշտ տնօրէնների կամ ուսուցիչների կազմը՝ յատկապէս կրօն առարկայի դասաւանդման համար: Սոյն առաջարկը եւս պատւիրակութեան կողմից դրական ընկալւեց, եւ որոշւեց գործնական քայլեր առնելու համար ուսումնասիրել հնարաւորութիւնները: